
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 212 


11 Οκτωβρίου 1995 

Το παρόν ΦΕΚ αποτελεί ορθή επανεκτύπωση του ήδη κυκλοφορούντος ταυταρίθμου του. 


ΝΟΜΟΣ ΥΠ' ΑΡΙΘ. 2344 

Οργάνωση πολιτικής προστασίας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΟΤΟ 
ΣΚΟΠΟΣ-ΕΝΝΟΙΕΣ 

Άρθρο 1 

Σκοπός πολιτικής προστασίας 

Για την πολιτική προστασία της χώρας λαμβάνονται 
μέτρα σχεδιασμού και εφαρμογής της, σε κεντρικό και 
περιφερειακό επίπεδο, προκειμένου να αντιμετωπισθούν 
φυσικές, τεχνολογικές ή άλλες καταστροφές με την 
αξιοποίηση του ανθρώπινου δυναμικού και τη χρησιμο¬ 
ποίηση δημόσιων ή ιδιωτικών μέσων. 

Άρθρο 2 

Έννοιες 

1. Πολιτική προστασία είναι ο σχεδιασμός, η πρόληψη, 
η υλική και ψυχολογική προπαρασκευή και κινητοποίηση 
των δυνάμεων και μέσων της χώρας, που αποβλέπει 
στην προστασία των πολιτών, στη διαφύλαξη των κάθε 
είδους αγαθών, υλικών και πλουτοπαραγωγικών πηγών, 
εγκαταστάσεων και μνημείων της χώρας, καθώς και 
στην ελαχιστοποίηση των επιπτώσεων στις περιπτώσεις 
αναγκών που προκαλούνται από φυσικές, τεχνολογικές 
ή άλλες καταστροφές. 

2. Δυνάμεις πολιτικής προστασίας είναι: οι κρατικές 
αρχές και υπηρεσίες, τα νομικά πρόσωπα δημοσίου και 
ιδιωτικού δικαίου, οι νομαρχιακές αυτοδιοικήσεις, οι 
οργανισμοί τοπικής αυτοδιοίκησης πρώτου βαθμού, οι 
κάθε μορφής δημόάιες, δημοτικές, κοινοτικές και ιδιω¬ 
τικές επιχειρήσεις, τα ιδρύματα, οι εγκαταστάσεις ζω¬ 
τικής σημασίας για την πολιτική προστασία και γενικά 
όλοι οι πολίτες της χώρας. 

3. Κατάσταση έκτακτης ανάγκης είναι κάθε αιφνιδια¬ 
στική μεταβολή που προκαλείται από φυσικά φαινόμενα, 


τεχνολογικά ατυχήματα και καταστροφές ή άλλα, σχετικά 
με τα αναφερόμενα στις παραγράφους 4, 5 και 6 
γεγονότα. 

4. Φυσική, τεχνολογική ή άλλη καταστροφή είναι κάθε 
αιφνίδια μεταβολή, που προκαλείται από φαινόμενα 
φυσικά ή γεγονότα τεχνολογικά ή άλλα τέτοιου είδους, 
με αποτέλεσμα την πρόκληση ή την απειλή εκτεταμένων 
απωλειών στο έμψυχο δυναμικό και ζημιών ή καταστρο¬ 
φών σε αγαθά, υλικά και εγκαταστάσεις της χώρας. 

Τέτοια είναι ιδίως: σεισμοί, πλημμύρες, πυρκαγιές, 
έντονες χιονοπτώσεις, παγετοί, δριμύ ψύχος, καύσωνας, 
θύελλες, μεγάλης έκτασης διακοπή ηλεκτρικού ρεύμα¬ 
τος, ρύπανση από αέρια επικίνδυνα για τη δημόσια 
υγεία, θανατηφόρες επιδημίες, μεγάλα χερσαία, θαλάσ¬ 
σια και αεροπορικά δυστυχήματα, μολύνσεις εδάφους 
ή υδάτων. 

5. Μικτές καταστροφές: είναι οι καταστροφές που 
έχουν τα χαρακτηριστικά της προηγούμενης παραγρά¬ 
φου και εκδηλώνονται ταυτόχρονα ή κατά χρονική 
ακολουθία. 

6. Οι καταστροφές διακρίνονται ανάλογα με την έ¬ 
κτασή τους σε: 

α. Γενικές, για την αντιμετώπιση των οποίων απαιτείται 
η πλήρης κινητοποίηση των δυνάμεων πολιτικής προ¬ 
στασίας της χώρας. 

β. Τοπικές μεγάλης έκτασης, για την αντιμετώπιση 
των οποίων απαιτείται η διάθεση δυνάμεων και από 
άλλους νομούς. 

γ. Τοπικές μικρής έκτασης, για την αντιμετώπιση των 
οποίων επαρκεί η διάθεση των δυνάμεων του νομού. 

δ. Θαλάσσιες μεγάλης έκτασης, η αντιμετώπιση των 
οποίων δεν είναι δυνατή από το σύνολο του δυναμικού 
και των μέσων του Υπουργείου Εμπορικής Ναυτιλίας 
και απαιτείται η συνδρομή και άλλων δυνάμεων. 

ε. Θαλάσσιες μικρής έκτασης, η αντιμετώπιση των 
οποίων είναι δυνατή με το δυναμικό και τα μέσα του 
Υπουργείου Εμπορικής Ναυτιλίας. 

7. Κινητοποίηση πολιτικής προστασίας είναι η ενερ¬ 
γοποίηση των δυνάμεων πολιτικής προστασίας για την 
αντιμετώπιση των εκτάκτων αναγκών και την αποκα¬ 
τάσταση των ζημιών σύμφωνα με τον υφιστάμενο σχε¬ 
δίασμά. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΜΕΡΟΣ ΔΕΥΤΕΡΟ 

ΟΡΓΑΝΑ ΣΧΕΔΙΑΣΜΟΥ ΠΟΛΙΤΙΚΗΣ ΠΡΟΣΤΑΣΙΑΣ 

ΚΕΦΑΛΑΙΟ ΠΡΩΤΟ 
ΚΕΝΤΡΙΚΑ ΟΡΓΑΝΑ 

Άρθρο 3 

Κυβερνητικό Συμβούλιο Πολιτικής Προστασίας 

1. Συνιστάται Κυβερνητικό Συμβούλιο Πολιτικής Προ¬ 
στασίας στο οποίο μετέχουν οι Υπουργοί: 

Εσωτερικών, Δημόσιας Διοίκησης και Αποκέντρωσης, 
ως Πρόεδρος, Εθνικής Άμυνας, Οικονομικών, Γεωργίας, 
Υγείας και Πρόνοιας, Πολιτισμού, Δημόσιας Τάξης, Πε¬ 
ριβάλλοντος, Χωροταξίας και Δημόσιων Έργων και Ε¬ 
μπορικής Ναυτιλίας. 

Στις συνεδριάσεις του λαμβάνουν μέρος κατά περί¬ 
πτωση και αρμοδιότητα και άλλοι Υπουργοί, εφόσον 
θεωρείται, κατά την κρίση του Προέδρου, αναγκαία η 
παρουσία τους. 

2. Οι αρμοδιότητες του Συμβουλίου είναι: 

α. Η εισήγηση δια του Υπουργού Εσωτερικών, Δη¬ 
μόσιας Διοίκησης και Αποκέντρωσης στο Υπουργικό 
Συμβούλιο της κυβερνητικής πολιτικής σε θέματα πο¬ 
λιτικής προστασίας. 

β. Η διατύπωση προτάσεων προς τα αρμόδια Υπουρ¬ 
γεία και φορείς για την εξασφάλιση των αναγκαίων 
πιστώσεων από τον Κρατικό Προϋπολογισμό ή άλλες 
πηγές. 

γ. Η εισήγηση προς το Υπουργικό Συμβούλιο του 
ετήσιου προγράμματος προμηθειών όλων των μηχανικών 
μέσων και άλλων υλικών που είναι αναγκαία στα Υ¬ 
πουργεία και τους αρμόδιους κρατικούς φορείς για την 
πολιτική προστασία της χώρας. 

δ. Κάθε άλλο ζήτημα σχεδιασμού για την πολιτική 
προστασία που, κατά την κρίση του Προέδρου του ή 
μετά από πρόταση μέλους του Συμβουλίου, πρέπει να 
συζητηθεί στο Συμβούλιο. 

Άρθρο 4 

Γενική Γραμματεία Πολιτικής Προστασίας 

1. Συνιστάται Γ ενική Γ ραμματεία Πολιτικής Προστα¬ 
σίας που υπάγεται στον Υπουργό Εσωτερικών, Δημόσιας 
Διοίκησης και Αποκέντρωσης. 

2. Η Γενική Γραμματεία Πολιτικής Προστασίας έχει 
ως αποστολή τη μελέτη, το σχεδιασμό, την οργάνωση 
και το συντονισμό της πολιτικής της χώρας σε θέματα 
πρόληψης, ενημέρωσης και αντιμετώπισης των φυσικών 
ή τεχνολογικών καταστροφών ή άλλων και γενικά, το 
συντονισμό των ενεργειών του δημόσιου και ιδιωτικού 
δυναμικού για την εξασφάλιση της απαραίτητης ετοι¬ 
μότητας της χώρας στην αντιμετώπιση των καταστρο¬ 
φών αυτών. 

3. Η Γενική Γραμματεία Πολιτικής Προστασίας για 
την επίτευξη των σκοπών της: 

α. Συντάσσει, σε συνεργασία με τους αρμόδιους 
φορείς, τους κανονισμούς και τις προδιαγραφές για 
την πρόληψη των φυσικών, τεχνολογικών ή άλλων 
καταστροφών. 

β. Καταρτίζει, σε συνεργασία με τους αρμόδιους 
φορείς, σχέδια πολιτικής προστασίας, αξιολογεί και 
αναθεωρεί τα υφιστάμενα σχέδια έκτακτης ανάγκης. 

γ. Καταγράφει τις δυνάμεις πολιτικής προστασίας της 
χώρας και διατυπώνει προτάσεις για την κατανομή και 


την αξιοποίησή τους. 

δ. Καταρτίζει, σε συνεργασία με τους συνάρμόδιους 
κρατικούς φορείς, το ετήσιο πρόγραμμα προμηθειών 
όλων των μηχανικών μέσων και άλλων υλικών, που είναι 
αναγκαία για την πολιτική προστασία της χώρας. 

ε. Καταρτίζει και συντονίζει, σε συνεργασία με τους 
αρμόδιους κραπκούς φορείς, το έργο της πληροφόρη¬ 
σης και ευαισθητοποίησης των πολιτών στον τομέα της 
πολιτικής προστασίας, καθώς και την εθελοντική συμ¬ 
μετοχή και προσφορά. 

στ. Προτείνει εκπαιδευτικά προγράμματα στην πρω¬ 
τοβάθμια και δευτεροβάθμια εκπαίδευση και ενισχύει 
προπτυχιακά και μεταπτυχιακά προγράμματα σπουδών 
στα Α.Ε.Ι. και Τ.Ε.Ι., για την πολιτική προστασία της 
χώρας. 

ζ. Εγκρίνει και χρηματοδοτεί προγράμματα εφαρμο¬ 
σμένης έρευνας ή μελέτες για την πολιτική προστασία. 

η. Συγκεντρώνει επιστημονικές ή άλλες πληροφορίες 
και διατηρεί κέντρο τεκμηρίωσης σε ζητήματα πολιτικής 
προστασίας. 

θ. Προωθεί τις σχέσεις της χώρας στον τομέα της 
πολιτικής προστασίας με τους αρμόδιους διεθνείς ορ¬ 
γανισμούς και αντίστοιχους φορείς άλλων χωρών και 
συντονίζει την παροχή επιστημονικής ή υλικής βοήθειας 
σε ξένες χώρες, οι οποίες πλήττονται από καταστροφές 
και αξιοποιεί παρόμοια βοήθεια για τη χώρα. 

ι. Εισηγείται στον Υπουργό Εσωτερικών, Δημόσιας 
Διοίκησης και Αποκέντρωσης κάθε άλλο αναγκαίο μέτρο 
για το σχεδίασμά της πολιτικής προστασίας της χώρας. 

Άρθρο 5 

Επιστημονικό Συμβούλιο Πολιτικής Προστασίας 

1. Συνιστάται Ιδμελές Επιστημονικό Συμβούλιο Πο¬ 
λιτικής Προστασίας, που υπάγεται στη Γ ενική Γ ραμμα¬ 
τεία Πολιτικής Προστασίας. 

Στη σύνθεσή του μετέχουν ως μέλη: 
α. Πέντε (5) εκπρόσωποι επιστήμονες, που υποδει¬ 
κνύονται από αρμόδια υπουργεία και τους υπαγόμενους 
στην εποπτεία τους οργανισμούς ή φορείς. 

β. Πέντε (5) εκπρόσωποι σχετικών επιστημονικών 
ενώσεων, πανεπιστημιακών ή τεχνολογικών ιδρυμάτων 
και ερευνητικών κέντρων. 

γ. Πέντε (5) ειδικοί επιστήμονες σε θέματα πολιτικής 
προστασίας, οι οποίοι προσλαμβάνονται με σχέση ιδιω¬ 
τικού δικαίου ορισμένου χρόνου στη Γ ενική Γ ραμματεία 
Πολιτικής Προστασίας. 

Τα θέματα που αφορούν τη σύνθεση, τη συγκρότηση, 
τη διάρκεια της θητείας των μελών και τη λειτουργία 
του Επιστημονικού Συμβουλίου Πολιτικής Προστασίας, 
ρυθμίζονται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης που δημοσιεύε¬ 
ται στην Εφημερίδα της Κυβερνήσεως. 

2. Οι αρμοδιότητες του Συμβουλίου είναι οι εξής: 

α. Εισηγείται προγράμματα εφαρμοσμένης έρευνας 
και μελέτες πολιτικής προστασίας. 

β. Διατυπώνει προτάσεις για τα προγράμματα προ¬ 
μηθειών μηχανικών μέσων και άλλων υλικών αναγκαίων 
για την πολιτική προστασία της χώρας. 

γ. Γνωμοδοτεί για την κατάρτιση των κανονισμών και 
τον καθορισμό των προδιαγραφών για την πρόληψη 
φυσικών, τεχνολογικών ή άλλων καταστροφών. 

δ. Εισηγείται για το περιεχόμενο των κάθε μορφής 
εκπαιδευτικών προγραμμάτων πολιτικής προστασίας. 

ε. Γνωμοδοτεί σε κάθε θέμα σχεδιασμού πολιτικής 
προστασίας για το οποίο ζητείται η γνώμη του. 

3. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών καθορί¬ 
ζεται η αποζημίωση των μελών του Συμβουλίου, υπό 
τους περιορισμούς του άρθρου 6 του ν. 1256/1982, 
(ΦΕΚ 65 Α'), όπως αντικαταστάθηκε με το άρθρο 4 του 
ν. 2303/1995 (ΦΕΚ 80 Α'). 

Άρθρο 6 

Ενημέρωση της Βουλής 

Η Γενική Γραμματεία Πολιτικής Προστασίας υπο- 
χρεούται εντός του πρώτου τριμήνου καθενός έτους 
να υποβάλει στη Βουλή έκθεση για τα πεπραγμένα του 
προηγούμενου έτους και τον προγραμματισμό της, η 
οποία συζητείται στην Ολομέλεια του Σώματος. 

ΚΕΦΑΛΑΙΟ ΔΕΥΤΕΡΟ 
ΠΕΡΙΦΕΡΕΙΑΚΑ ΚΑΙ ΤΟΠΙΚΑ ΟΡΓΑΝΑ 

Άρθρο 7 

Περιφερειακός και τοπικός σχεδιασμός 

1. Στο τμήμα πολιτικής σχεδίασης έκτακτης ανάγκης, 
που έχει συσταθεί σε κάθε περιφέρεια με την παράγραφο 
1 του άρθρου 10 του ν. 2307/1995 (ΦΕΚ 193 Α'), 
εντάσσεται οργανική μονάδα πολιτικής προστασίας. 
Στην αρμοδιότητά της ανήκει η εξειδίκευση του σχε- 
διασμού σε περιφερειακό επίπεδο, στα ζητήματα ορ¬ 
γάνωσης των κρατικών υπηρεσιών για την αντιμετώπιση 
φυσικών, τεχνολογικών ή άλλων καταστροφών. 

2. Σε κάθε νομαρχιακή αυτοδιοίκηση και κάθε νομαρ¬ 
χιακό διαμέρισμα συνιστάται αντίστοιχη οργανική μονάδα 
πολιτικής προστασίας, στην οποία ανατίθεται η εξειδί- 
κευση του σχεδιασμού, σε τοπικό επίπεδο, στα ζητήματα 
οργάνωσης των υπηρεσιών της νομαρχιακής αυτοδιοί¬ 
κησης για την αντιμετώπιση φυσικών, τεχνολογικών ή 
άλλων καταστροφών. 

ΜΕΡΟΣ ΤΡΙΤΟ 

ΟΡΓΑΝΑ ΕΦΑΡΜΟΓΗΣ ΜΕΤΡΩΝ ΠΟΛΙΤΙΚΗΣ 
ΠΡΟΣΤΑΣΙΑΣ 

Άρθρο 8 

Αρμοδιότητες Γενικής Γραμματείας 

Πολιτικής Προστασίας 

Οι αρμοδιότητες της Γενικής Γραμματείας Πολιτικής 
Προστασίας για την εφαρμογή των μέτρων πολιτικής 
προστασίας είναι οι εξής: 

α. Εκδίδει την απόφαση για το χαρακτηρισμό των 
καταστροφών κατά τις διακρίσεις του άρθρου 2 παρ. 6 
του νόμου αυτού. Εκδίδει την απόφαση για την κινη¬ 
τοποίηση της πολιτικής προστασίας. 

β. Εισηγείται, κατά περίπτωση, στον Υπουργό Εσω¬ 
τερικών, Δημόσιας Διοίκησης και Αποκέντρωσης και 
στον κατά περίπτωση αρμόδιο υπουργό την κήρυξη σε 
κατάσταση έκτακτης ανάγκης. 

γ. Κατευθύνει και συντονίζει το έργο της. πολιτικής 
προστασίας κατά τη διάρκεια της καταστροφής. 

δ. Διαθέτει το* απαραίτητο ανθρώπινο δυναμικό και 
τα μέσα για την αντιμετώπιση γενικών ή τοπικών χερ¬ 
σαίων ή θαλάσσιων μεγάλης έκτασης καταστροφών. 


ε. Συντονίζει τη διάθεση της επιστημονικής ή υλικής 
βοήθειας από άλλες χώρες για την αντιμετώπιση κα¬ 
ταστροφών. 

Άρθρο 9 

Κινητοποίηση πολιτικής προστασίας - 
Κατάσταση έκτακτης ανάγκης 

1. Η κήρυξή της κατάστασης έκτακτης ανάγκης και 
η κινητοποίηση πολιτικής προστασίας σε περιπτώσεις 
γενικών καταστροφών, τοπικών μεγάλης έκτασης ή 
θαλάσσιων μεγάλης έκτασης, αποφασίζεται από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

2. Η κήρυξη της κατάστασης έκτακτης ανάγκης και 
η κινητοποίηση πολιτικής προστασίας στην περίπτωση 
τοπικών καταστροφών μικρής έκτασης ή θαλάσσιων 
μικρής έκτασης αποφασίζεται από το Γ ενικό Γ ραμματέα 
Πολιτικής Προστασίας ύστερα από εισήγηση του νο¬ 
μάρχη. 

Άρθρο 10 

Συντονισμός μέτρων πολιτικής προστασίας 

1. Ο Γενικός Γραμματέας Πολιτικής Προστασίας συ¬ 
ντονίζει τη δράση των κρατικών υπηρεσιών και παρέχει 
όλα τα κρατικά μέσα στις περιπτώσεις γενικών κατα¬ 
στροφών, τοπικών μεγάλης έκτασης ή θαλάσσιων με¬ 
γάλης έκτασης. 

2. Ο Γενικός Γραμματέας της οικείας περιφέρειας 
αποφασίζει την κινητοποίηση των κρατικών υπηρεσιών 
και παρέχει τα αναγκαία κρατικά μέσα στις περιπτώσεις 
τοπικών καταστροφών μικρής έκτασης ή θαλάσσιων 
μικρής έκτασης. 

3. Ο οικείος νομάρχης σε κάθε περίπτωση συντονίζει 
τη δράση των πολιτών και όλων των υπηρεσιών του 
νομού ή της νομαρχίας, παρέχει δε τα αναγκαία μέσα 
για την εφαρμογή των αποφάσεων, των παραγράφων 
1 και 2 του άρθρου αυτού σε τοπικό επίπεδο. 

Άρθρο 11 

Συντονιστικό Διυπουργικό Όργανο 

1. Συνιστάται Συντονιστικό Διυπουργικό Όργανο, για 
την ενίσχυση του έργου της Γ ενικής Γ ραμματείας Πο¬ 
λιτικής Προστασίας κατά την αντιμετώπιση γενικών ή 
τοπικών (χερσαίων ή θαλάσσιων) μεγάλης έκτασης κα¬ 
ταστροφών. 

2. Στη σύνθεσή του μετέχουν ο Γ ενικός Γ ραμματέας 
Πολιτικής Προστασίας ως Πρόεδρος, ο Γ ενικός Γ ραμ¬ 
ματέας του Υπουργείου Εσωτερικών, Δημόσιας Διοίκη¬ 
σης και Αποκέντρωσης, ο Γενικός Γραμματέας του 
Υπουργείου Γεωργίας (Γ.Γ. Δασών και Φυσικού Περι¬ 
βάλλοντος), · Γενικός Γ ραμματέας Υγείας και Πρόνοιας, 
ο Γ ενικός Γ ραμματέας του Υπουργείου Δημόσιας Τάξης, 
ο Γ ενικός Γ ραμματέας Δημόσιων Έργων, ο Γ ενικός Γ ραμ¬ 
ματέας Ενέργειας και Φυσικών Πόρων, ο Γ ενικός Γ ραμ¬ 
ματέας Μεταφορών και Επικοινωνιών, ο Γ ενικός Γ ραμ¬ 
ματέας του Υπουργείου Εμπορικής Ναυτιλίας, ο Γενικός 
Γραμματέας Τύπου και Πληροφοριών και ο Υπαρχηγός 
Γ.Ε.ΕΘ.Α.. 

Στις συνεδριάσεις του λαμβάνουν μέρος και όσοι, 
κατά την κρίση του Προέδρου, θεωρείται αναγκαίο να 
μετάσχουν. 

3. Οι αρμοδιότητές του είναι οι εξής: 

α. Ενισχύει το έργο συντονισμού της Γενικής Γραμ- 
ματείας Πολιτικής Προστασίας για την αντιμετώπιση 
γενικών ή τοπικών (χερσαίων ή θαλάσσιων) μεγάλης 
έκτασης καταστροφών και ενημερώνει την κοινή γνώμη 
για την πορεία του. 

β. Προτείνει προς τη Γενική Γραμματεία Πολιτικής 
Προστασίας τη διάθεση του απαραίτητου ανθρώπινου 
δυναμικού και των μέσων για την αντιμετώπιση των πιο 
πάνω καταστροφών. 

γ. Επιλαμβάνεται, κατά την κρίση του Προέδρου του, 
κάθε άλλου σχετικού θέματος. 

4. Τα θέματα που αφορούν τη λειτουργία του ρυθ- 
■ μίζονται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. 

Άρθρο 12 

Συντονιστικό Νομαρχιακό Όργανο 

1. Στην έδρα κάθε νομαρχιακής αυτοδιοίκησης και 
κάθε νομαρχιακού διαμερίσματος συνιστάται Συντονι¬ 
στικό Νομαρχιακό Οργανο για την υποβοήθηση του 
έργου του οικείου νομάρχη, όπως προσδιορίζεται στην 
παρ. 3 του άρθρου 10 του παρόντος νόμου. 

2. Το οικείο Συντονιστικό Νομαρχιακό Όργανο απο- 
τελείται από τους: 

Νομάρχη, ως Πρόεδρο, 

Περιφερειακό Διευθυντή ή εκπρόσωπό του, 
Προϊστάμενο Πολιτικής Προστασίας, 

Στρατιωτικό Διοικητή της περιοχής ή εκπρόσωπό του, 
Διευθυντή. Αστυνομικής Διεύθυνσης του νομού, 
Διοικητή Πυροσβεστικής Υπηρεσίας της έδρας του 
νομού, 

Προϊστάμενο της Διεύθυνσης Δασών, 

Προϊστάμενο Τεχνικών Υπηρεσιών της νομαρχιακής 
αυτοδιοίκησης, 

Προϊστάμενο Διεύθυνσης Υγείας-Πρόνοιας της νο¬ 
μαρχιακής αυτοδιοίκησης, 

Δύο μέλη του νομαρχιακού συμβουλίου οριζόμενα με 
απόφαση του νομαρχιακού συμβουλίου, εκ των οποίων 
το ένα από τη μειοψηφία. 

Στις συνεδριάσεις του λαμβάνουν μέρος κατά περί¬ 
πτωση και άλλοι εκπρόσωποι υπηρεσιών εκπρόσωποι 
των δήμων, συμβουλίων περιοχής ή κοινοτήτων των 
πληττόμενων περιοχών, καθώς και κοινωνικών φορέων, 
μετά από πρόσκληση του Προέδρου του. Ειδικότερα, 
στους νομούς που υπάρχουν λιμενικές αρχές στο Συ¬ 
ντονιστικό Νομαρχιακό Όργανο συμμετέχειο Λιμενάρχης. 

3. Τα θέματα που αφορούν τη λειτουργία του ρυθ¬ 
μίζονται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης. 

ΜΕΡΟΣ ΤΕΤΑΡΤΟ 

ΟΡΓΑΝΩΣΗ ΓΕΝΙΚΗΣ ΓΡΑΜΜΑΕΕΙΑΣ 
ΠΟΛΙΤΙΚΗΣ ΠΡΟΣΤΑΣΙΑΣ 

Άρθρο 13 

Γενικός Γραμματέας Πολιτικής Προστασίας 

1. Στο Υπουργείο Εσωτερικών, Δημόσιας Διοίκησης 
και Αποκέντρωσης συνιστάται θέση μετακλητού Γ ενικού 
Γραμματέα, με βαθμό Α' της κατηγορίας των ειδικών 
θέσεων, κατ' εφαρμογή των διατάξεων του ν. 1558/1985 
(ΦΕΚ 137 Α'). 


2. Στο Γενικό Γραμματέα, εκτός των λοιπών αρμο¬ 
διοτήτων του νόμου αυτού, ανήκουν και: 

α. Η διεύθυνση των υπηρεσιών που υπάγονται στη 
Γενική Γραμματεία και των υπαλλήλων της. 

β. Η εισήγηση των μέτρων για την εξασφάλιση της 
ετοιμότητας των δυνάμεων πολιτικής προστασίας. 

γ. Η εισήγηση στον Υπουργό Εσωτερικών, Δημόσιας 
Διοίκησης και Αποκέντρωσης των νομοθετικών, κανο¬ 
νιστικών πρωτοβουλιών και ατομικών πράξεων στο πλαί¬ 
σιο των αρμοδιοτήτων του. 

δ. Η μέριμνα για την κατάρτιση και εφαρμογή προ¬ 
γραμμάτων σε θέματα εκπαίδευσης και ενημέρωσης του 
προσωπικού της Γενικής Γραμματείας. 

Άρθρο 14 

Διάρθρωση - Προσωπικό 

1. Ο Οργανισμός της υπηρεσίας της Γ ενικής Γ ραμ- 
ματείας Πολιτικής Προστασίας καταρτίζεται με προε¬ 
δρικό διάταγμα, που εκδίδεται μετά από πρόταση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών. 

2. Στον Οργανισμό προβλέπονται ιδίως: 

α. Η οργάνωση γενικά της υπηρεσίας και η διαίρεσή 
της σε οργανικές μονάδες, 
β. Ο τίτλος και η αρμοδιότητα των οργανικών μονάδων, 
γ. Οι κλάδοι του μόνιμου προσωπικού κατά ειδικότητες 
και ο αριθμός των οργανικών θέσεων κάθε κλάδου, 
κατηγορίας και βαθμού. 

δ. Τα ειδικά προσόντα που απαιτούνται για το διορισμό 
στις θέσεις του κάθε κλάδου, ανάλογα με την ειδικότητα. 

ε. Οι θέσεις του προσωπικού που μπορεί να προσ- 
ληφθεί με σχέση εργασίας ιδιωτικού δικαίου ορισμένου 
χρόνου, η κατανομή του κατά ειδικότητες και τα τυπικά 
προσόντα πρόσληψης. 

3. Το ειδικό επιστημονικό προσωπικό της παραγράφου 
1 εδάφιο γ' του άρθρου 5 προσλαμβάνεται με σύμβαση 
εργασίας ιδιωτικού δικαίου ορισμένου χρόνου, σύμφωνα 
με τις διατάξεις του ν. 2190/1994 (ΦΕΚ 28 Α'). 

Η αμοιβή του καθορίζεται κατ εφαρμογή των διατά¬ 
ξεων του άρθρου 19 παρ. 2 του ν.1876/1990 (ΦΕΚ 27 
Α') και με τους περιορισμούς του ν.1256/1982 (ΦΕΚ 65 
Α'), όπως αντικαταστάθηκε με τη διάταξη του άρθρου 
4 του ν. 2303/1995 (ΦΕΚ 80 Α'). 

4. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, μετά από εισήγηση του 
Γ ενικού Γ ραμματέα Πολιτικής Προστασίας, μπορούν να 
συγκροτούνται μονάδες άμεσης επέμβασης και κλιμάκια 
ειδικών για την εκτίμηση και αντιμετώπιση των συνεπειών 
των καταστροφών, καθώς και την ενίσχυση του έργου 
των υφιστάμενων μονάδων ή κλιμακίων. Στην ίδια α¬ 
πόφαση ρυθμίζονται τα ζητήματα που αφορούν τη σύν¬ 
θεση, τη λειτουργία τους και κάθε άλλη λεπτομέρεια. 

Για τον καθορισμό της αμοιβής του προσωπικού εκδί- 
δεται κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών. 

5. Σε κάθε κεντρική υπηρεσία υπουργείου ή αποκε¬ 
ντρωμένη δημόσια υπηρεσία, οργανισμό ή δημόσια ε¬ 
πιχείρηση, επιχείρηση ή οργανισμό κοινής ωφέλειας 
μπορεί να συσταθεί, μετά από πρόταση της Γενικής 
Γραμματείας Πολιτικής Προστασίας, οργανική μονάδα 
πολιτικής προστασίας με αρμοδιότητα θέματα πολιτικής 
προστασίας στους τομείς της δραστηριότητάς τους. 

Η μονάδα ιδρύεται με κοινή απόφαση των Υπουργών 

Εσωτερικών, Δημόσιας Διοίκησης και Αποκέντρωσης, 
Οικονομικών και του αρμόδιου υπουργού, μετά από 
γνώμη του οργάνου που διοικεί την επιχείρηση ή τον 
οργανισμό. Με την ίδια απόφαση καθορίζονται η μορφή 
της οργανικής μονάδας και κάθε άλλη λεπτομέρεια. 

Άρθρο 15 

Σήμα Γενικής Γραμματείας 

Η Γενική Γραμματεία χρησιμοποιεί διακριτικό σήμα 
που περιλαμβάνει εσωτερικό κύκλο πορτοκαλί χρώματος, 
που περικλείεται από ομόκεντρο κύκλο κυανού χρώματος 
με εγγεγραμμένο ισόπλευρο τρίγωνο του ίδιου χρώμα¬ 
τος. Στο πάνω μέρος του ομόκεντρου κύκλου αναγρά¬ 
φεται η φράση ’ Πολιτική Προστασία ' και στο κάτω η 
λέξη ΕΛΛΑΔΑ·. 

ΜΕΡΟΣ ΠΕΜΠΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 16 

Εξουσιοδοτικές διατάξεις 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης που εκδίδεται μετά από 
πρόταση του οικείου νομάρχη και σχετικές εισηγήσεις 
των αντίστοιχων συμβουλίων περιοχής ή δημοτικών 
συμβουλίων, καθορίζεται το πλαίσιο οργάνωσης εθελο¬ 
ντικών ομάδων πολιτών. 

Τα μέλη των ομάδων έχουν ως αποστολή την πρόληψη 
και αντιμετώπιση φυσικών, τεχνολογικών ή άλλων κα¬ 
ταστροφών και εκπαιδεύονται από τις οικείες οργανικές 
μονάδες Πολιτικής Προστασίας του άρθρου 7 του νόμου 
αυτού. 

Ειδικότερα θέματα σχετικά με τη λειτουργία των 
ομάδων αυτών ρυθμίζονται από τα οικεία διοικητικά 
συμβούλια των συμβουλίων περιοχής ή τα δημοτικά 
συμβούλια. 

2. Με απόφαση του Γενικού Γραμματέα της οικείας 
περιφέρειας ρυθμίζονται τα θέματα που αφορούν την 
οργάνωση και λειτουργία των μονάδων πολιτικής προ¬ 
στασίας του άρθρου 7 παρ. 1 του νόμου αυτού. 

3. Με απόφαση του νομαρχιακού συμβουλίου της 
οικείας νομαρχιακής αυτοδιοίκησής ρυθμίζονται τα θέ¬ 
ματα που αφορούν στην οργάνωση και λειτουργία των 
Μονάδων Πολιτικής Προστασίας του άρθρου 7 παρ. 2 
του νόμου αυτού. 

Άρθρο 17 

Μεταβατικές διατάξεις 

Τα εγκεκριμένα προγράμματα ή σχέδια για την πρό¬ 
ληψη και αντιμετώπιση φυσικών, τεχνολογικών ή άλλων 
καταστροφών εφαρμόζονται μέχρι την κατάρτιση νέων 
κατά τις προβλέψεις του νόμου αυτού. 

Άρθρο 18 

Καταργούμενες διατάξεις 

Από τη θέση σε ισχύ του νόμου αυτού καταργούνται: 

Το ν.δ. 857/1971 (ΦΕΚ 57 Α'). 

Το β.δ. 356/1971 (ΦΕΚ 105 Α') και κάθε άλλη διάταξη, 
που είναι αντίθετη στις ρυθμίσεις του νόμου αυτού. 


Άρθρο 19 
Προσωπικό 

1. Σε κάθε νομαρχιακή αυτοδιοίκηση και σε κάθε 
νομαρχιακό διαμέρισμα, καθώς και σε κάθε κεντρική 
υπηρεσία ενιαίας νομαρχιακής αυτοδιοίκησης συνιστάται 
υπηρεσιακό συμβούλιο. 

Το συμβούλιο αυτό αποτελείται: 

α. Από τρεις (3) τακτικούς υπαλλήλους με βαθμό Α 
της νομαρχιακής αυτοδιοίκησης ή του νομαρχιακού δια¬ 
μερίσματος ή της κεντρικής υπηρεσίας της ενιαίας 
νομαρχιακής αυτοδιοίκησης, που ορίζονται από τον 
οικείο νομάρχη ή τον οικείο πρόεδρο της ενιαίας νο¬ 
μαρχιακής αυτοδιοίκησης, τακτικούς και αν δεν υπάρχουν 
τακτικοί, αποσπασμένους με τις διατάξεις του άρθρου 
39 του ν. 2218/1994, όπως αυτές τροποποιήθηκαν με 
τις διατάξεις του άρθρου 6 παρ. 8 του ν. 2240/1994. 

β. Από δύο (2) αιρετούς εκπροσώπους των ανωτέρω 
υπαλλήλων που εκλέγονται από τα συνδικαλιστικά τους 
όργανα, εφαρμοζομένων για την εκλογή αυτή των ο- 
μοίων διατάξεων που ισχύουν για τους δημοσίους υ¬ 
παλλήλους. 

γ. Καθήκοντα γραμματέα του συμβουλίου εκτελεί υ¬ 
πάλληλος με βαθμό τουλάχιστον Γ' της νομαρχιακής 
αυτοδιοίκησης ή του νομαρχιακού διαμερίσματος ή της 
κεντρικής υπηρεσίας της ενιαίας νομαρχιακής αυτοδιοί¬ 
κησης, που ορίζεται με απόφαση του νομάρχη ή του 
προέδρου της νομαρχιακής αυτοδιοίκησης ανάλογα. 

δ. Κατά την πρώτη εφαρμογή των διατάξεων αυτών 
και μέχρις ότου συσταθούν και λειτουργήσουν συνδι¬ 
καλιστικά όργανα στη νομαρχιακή αυτοδιοίκηση, στο 
νομαρχιακό διαμέρισμα και στην κεντρική υπηρεσία της 
ενιαίας νομαρχιακής αυτοδιοίκησης, οι αιρετοί εκπρό¬ 
σωποι των υπαλλήλων ορίζονται από την Α.Δ.Ε.Δ.Υ.. 

Εάν εντός δεκαπέντε (15) ημερών δεν περιέλθει στην 
υπηρεσία έγγραφο ορισμού από την Α.Δ.Ε.Δ.Υ., ορίζει 
τους εκπροσώπους το όργανο που συγκροτεί το υπη¬ 
ρεσιακό συμβούλιο. 

ε. Το συμβούλιο συνεδριάζει στο κατάστημα της υ¬ 
πηρεσίας για την οποία έχει συσταθεί. 

Το συμβούλιο έχει όλες τις αρμοδιότητες των υπη¬ 
ρεσιακών συμβουλίων των δημοσίων υπηρεσιών για τους 
υπαλλήλους των νομαρχιακών αυτοδιοικήσεων, νομαρ¬ 
χιακών διαμερισμάτων, ενιαίων νομαρχικών αυτοδιοική¬ 
σεων, τακτικούς ή με απόσπαση κατά τις διατάξεις του 
άρθρου 39 του ν. 2218/1994, όπως αυτές τροποποιή¬ 
θηκαν με τις διατάξεις του άρθρου 6 παρ. 8 του ν. 
2240/1994. Αυτό λειτουργεί και ως πειθαρχικό, οπότε 
προεδρεύει αυτού πρωτόδικης οριζόμενος από τον 
πρόεδρο πρωτοδικών μαζί με τον αναπληρωτή του. 

Για την αμοιβή των μελών του συμβουλίου και του 
γραμματέα αυτού εφαρμόζονται αναλόγως οι σχετικές 
διατάξεις που ισχύουν για τα υπηρεσιακά συμβούλια 
των δημοσίων υπαλλήλων. 

στ. Μέχρις ότου συσταθούν και λειτουργήσουν υπη¬ 
ρεσιακά συμβούλια για τις κεντρικές υπηρεσίες των 
ενιαίων νομαρχιακών αυτοδιοικήσεων, τις αρμοδιότητες 
αυτών ασκούν τα υπηρεσιακά συμβούλια των νομαρ¬ 
χιακών διαμερισμάτων της έδρας των ενιαίων νομαρ¬ 
χιακών αυτοδιοικήσεων. 

2α. Στην παράγραφο 23 β' του άρθρου 13 του ν. 
2307/1995 η φράση Τια την μετάταξη δεν απαιτείται 
γνώμη του Υπηρεσιακού Συμβουλίου" αντικαθίσταται ως 
εξής: 

"Για τη μετάταξη δεν απαιτείται γνώμη υπηρεσιακού 
συμβουλίου". 

β. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης και του αρμόδιου κατά 
περίπτωση υπουργού, ύστερα από σύμφωνη γνώμη του 
οικείου διοικητικού συμβουλίου ή του οικείου διοικητή 
και γνώμη του οικείου νομάρχη ή του προέδρου της 
ενιαίας νομαρχιακής αυτοδιοίκησης, για την κεντρική 
της υπηρεσία, επιτρέπεται η απόσπαση υπαλλήλων 
φορέων του δημόσιου τομέα, όπως αυτός είχε οριο- 
θετηθεί με το άρθρο 1 παράγραφος 6 του ν. 1256/1982, 
οργανισμών τοπικής αυτοδιοίκησης πρώτου βαθμού και 
των νομικών τους προσώπων δημοσίου δικαίου, Τ.Ε.Δ.Κ. 
και Κ.Ε.Δ.Κ.Ε., σε νομαρχιακές αυτοδιοικήσεις, νομαρ¬ 
χιακά διαμερίσματα και στις κεντρικές υπηρεσίες των 
ενιαίων νομαρχιακών αυτοδιοικήσεων, για αντιμετώπιση 
υπηρεσιακών αναγκών και για χρονικό διάστημα μέχρι 
δύο (2) ετών. 

Η απόσπαση γίνεται ύστερα από αίτηση του υπαλ¬ 
λήλου. 

Η μισθοδοσία εν γένει των αποσπωμένων βαρύνει 
τις υπηρεσίες και τους φορείς από τους οποίους α- 
ποσπώνται. 

Ειδικά για τους υπαλλήλους των οργανισμών τοπικής 
αυτοδιοίκησης πρώτου βαθμού και των νομικών τους 
προσώπων δημοσίου δικαίου η απόσπαση γίνεται σύμ¬ 
φωνα με τα ανωτέρω και ύστερα από γνώμη του αρμόδιου 
για το διορισμό των υπαλλήλων οργάνου. 

Η μισθοδοσία και οι εισφορές σε ασφαλιστικούς ορ¬ 
γανισμούς των αποσπωμένων από τους Ο.Τ.Α. πρώτου 
βαθμού και των νομικών τους προσώπων δημοσίου 
δικαίου για το χρόνο της απόσπασης καταβάλλονται 
από τους φορείς στους οποίους αποσπώνται. 

γ. Για λόγους συνυπηρέτησης συζύγων και για σο¬ 
βαρούς λόγους υγείας των ιδίων ή των μελών της 
οικογένειάς τους, που διαπιστώνονται από κρατικά νο¬ 
σηλευτικά ιδρύματα, επιτρέπεται η απόσπαση υπαλλήλων 
που υπηρετούν στις νομαρχιακές αυτοδιοικήσεις, στα 
νομαρχιακά διαμερίσματα και στις κεντρικές υπηρεσίες 
των ενιαίων νομαρχιακών αυτοδιοκήσεων και θεωρούνται 
αποσπασμένοι σ' αυτές, σύμφωνα με τις διατάξεις του 
άρθρου 39 του ν. 2218/1994, όπως συμπληρώθηκαν με 
το άρθρο 6 παρ. 8 του ν. 2240/1994, σε άλλες νο¬ 
μαρχιακές αυτοδιοικήσεις, νομαρχιακά διαμερίσματα και 
κεντρικές υπηρεσίες νομαρχιακών αυτοδιοικήσεων. 

Η απόσπαση αυτή γίνεται με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και του υπουργού στην αρμοδιότητα του 
οποίου υπάγεται ο υπάλληλος, ύστερα από γνώμη των 
οικείων νομαρχών ή προέδρων νομαρχιακών αυτοδιοι¬ 
κήσεων. 

Η απόσπαση γίνεται ύστερα από αίτηση του υπαλ¬ 
λήλου, για χρονικό διάστημα μέχρι δύο (2) ετών. 

Οι υπάλληλοι αυτοί δύναται να μεταταγούν, σύμφωνα 
με τις διατάξεις του άρθρου 39 του ν. 2218/1994, όπως 
αυτές ισχύουν, στις υπηρεσίες που αποσπώνται κατά 
τα ανωτέρω. 

δ. Οι διατάξεις του άρθρου 64 του ν. 1416/1984 
εφαρμόζονται και για τα συμβούλια περιοχής στα οποία 
επιτρέπεται η απόσπαση υπαλλήλων, εκτός από τις 
υπηρεσίες που αναφέρονται σ' αυτό και από τους Ο.Τ.Α., 
Ν.Π.Δ.Δ. και Ιδρύματα αυτών, καθώς και από τις Τοπικές 
Ενώσεις Δήμων και Κοινοτήτων. 

Σε περίπτωση που δεν υπηρετεί υπάλληλος τακτικός 
με απόσπαση σε συμβούλιο περιοχής, τα καθήκοντα 


του γραμματέα αυτού επιτρέπεται να ανατεθούν προ- 
σωρινώς σε τακτικό διοικητικό υπάλληλο του Ο.Τ.Α. 
της έδρας του συμβουλίου περιοχής ή άλλου Ο.Τ.Α. 
μέλους του συμβουλίου περιοχής, παράλληλα με τα 
κύρια καθήκοντά του. 

Η ανάθεση γίνεται με απόφαση του διοικητικού συμ¬ 
βουλίου του συμβουλίου περιοχής, που λαμβάνεται ύ¬ 
στερα από γνώμη του δημοτικού ή κοινοτικού συμβουλίου 
του Ο.Τ.Α. στον οποίο υπηρετεί ο υπάλληλος. 

Για την πρόσθετη αυτή απασχόληση ο υπάλληλος 
λαμβάνει από το συμβούλιο περιοχής, με απόφαση του 
διοικητικού συμβουλίου του, μηνιαία αποζημίωση ανερ- 
χόμενη στο ήμισυ των τακτικών μηνιαίων αποδοχών 
του. 

3. Υπουργικές αποφάσεις, που εκδόθηκαν μετά τη 
δημοσίευση του οργανισμού εσωτερικής υπηρεσίας των 
νομαρχιακών αυτοδιοικήσεων και μέχρι 31.8.1995 και 
αφορούν αποσπάσεις υπαλλήλων των καταργηθεισών 
κατά τις διατάξεις του πρώτου εδαφίου της παραγράφου 
2 του άρθρου 39 του ν. 2218/1994, όπως έχει αντικα- 
τασταθεί με την παράγραφο 7 του άρθρου 6 του ν. 
2240/1994, πολιτικών δημοσίων υπηρεσιών και Ν.Π.Δ.Δ., 
είναι ισχυρές. 

Οι υπάλληλοι αυτοί θεωρούνται αποσπασμένοι στην 
νομαρχιακή αυτοδιοίκηση ή νομαρχιακό διαμέρισμα που 
αποσπάστηκαν με τις υπουργικές αποφάσεις και δύνα- 
νται να μεταταγούν στη νομαρχιακή αυτοδιοίκηση ή 
νομαρχιακό διαμέρισμα από την οποία αποσπάστηκαν 
ή στη νομαρχιακή αυτοδιοίκηση ή νομαρχιακό διαμέρισμα 
που είναι αποσπασμένοι. 

4. α. Το προσωπικό με σύμβαση εργασίας ιδιωτικού 
δικαίου αορίστου χρόνου των νομαρχιακών ταμείων, που 
είχε τις προϋποθέσεις διορισμού σε οργανικές θέσεις 
μονίμων υπαλλήλων, σύμφωνα με τις διατάξεις του 
άρθρου 27 του ν. 2190/1994, που οι διαδικασίες για το 
διορισμό τους δεν ολοκληρώθηκαν μέχρι την κατάργηση 
των νομαρχιακών ταμείων, μπορεί να διορισθεί σε ορ¬ 
γανικές θέσεις μονίμων υπαλλήλων στις νομαρχιακές 
αυτοδιοικήσεις, που υπηρετεί κατά τη δημοσίευση του 
παρόντος. 

Ο διορισμός γίνεται με απόφαση του οικείου νομάρχη, 
ύστερα από γνώμη της αρμόδιας για θέματα προσωπικού 
νομαρχιακής επιτροπής. 

β. Οι διατάξεις της προηγούμενης περίπτωσης α' 
ισχύουν ανάλογα και για τη μετατροπή συμβάσεων 
ορισμένου χρόνου ή συμβάσεων έργου σε συμβάσεις 
αορίστου χρόνου του προσωπικού με σύμβαση εργασίας 
ιδιωτικού δικαίου ορισμένου χρόνου ή έργου των νο¬ 
μαρχιακών ταμείων, που είχε τις προϋποθέσεις κατά¬ 
ταξης σε οργανικές θέσεις με σύμβαση εργασίας ιδιω¬ 
τικού δικαίου αορίστου χρόνου, σύμφωνα με τις διατάξεις 
των άρθρων 10-13 του ν. 2266/1994. 

Η προθεσμία των έξι (6) μηνών της παρ. 4 του άρθρου 
10 του ν. 2266/1994 παρατείνεται για έξι (6) μήνες 
επίσης από τη δημοσίευση του παρόντος. 

5α. Η παράγραφος 6 του άρθρου 52 του ν. 2218/ 
1994, όπως αντικαταστάθηκε με την παράγραφο 7 του 
άρθρου 4 του ν. 2240/1994, αντικαθίσταται ως εξής: 

"Οι αρμοδιότητες των υπουργών σε θέματα των υ¬ 
πηρεσιών, που σύμφωνα με την παράγραφο 2 του 
άρθρου 39 του ν. 2218/1994, όπως τροποποιήθηκε με 
την παράγραφο 7 του άρθρου 4 του ν. 2240/1994 
εξαιρούνται από την κατάργηση, οι οποίες ανήκαν ή 
είχαν μεταβιβαστεί μέχρι την έναρξη λειτουργίας των 
νομαρχιακών αυτοδιοικήσεων στους νομάρχες, ανήκουν 

στον Περιφερειακό Διευθυντή". 

β. Ο Περιφερειακός Διευθυντής με απόφασή του 
μπορεί να αναθέτει στα καθ' ύλην αρμόδια περιφερειακά 
όργανα των υπουργείων την εξουσία να υπογράφουν 
με εντολή του αποφάσεις, έγγραφα, εντάλματα ή άλλες 
πράξεις της αρμοδιότητάς του. 

6. α. Η παράγραφος 2 του άρθρου 18 του ν. 2218/1994 
αντικαθίσταται ως εξής: 

"2. Όλες οι πράξεις του νομαρχιακού συμβουλίου, 
του συμβουλίου της ενιαίας νομαρχιακής αυτοδιοίκησης, 
των νομαρχιακών επιτροπών, των επαρχιακών συμβου¬ 
λίων και των διοικητικών συμβουλίων και εκτελεστικών 
επιτροπών των Ν.Π.Δ.Δ. και ιδρυμάτων της νομαρχιακής 
αυτοδιοίκησης αποστέλλονται στο γενικό γραμματέα 
της περιφέρειας, μέσα σε προθεσμία δέκα (10) ημερών 
από τη συνεδρίαση, μαζί με αντίγραφο του αποδεικτικού 
δημοσίευσης και με τα έγγραφα στοιχεία που είναι 
αναγκαία για τη νόμιμη έκδοσή τους". 

β. Η παράγραφος 3 του άρθρου 18 του ν. 2218/1994 
(ΦΕΚ 90 Α') αντικαθίσταται ως εξής: 

"3. Ο γενικός γραμματέας της περιφέρειας παραπέμπει 
αιτιολογημένα, μέσα σε αποκλειστική προθεσμία δεκα¬ 
πέντε (15) ημερών, αφότου έλαβε τη σχετική πράξη, 
στην επιτροπή της παραγράφου 4 τις πράξεις που 
θεωρεί μη νόμιμες, κοινοποιώντας το παραπεμπτικό 
έγγραφο στη νομαρχιακή αυτοδιοίκηση ή στο νομαρχιακό 
διαμέρισμα ή στο νομικό τους πρόσωπο που την έχει 
εκδώσεΓ. 

γ. Το δεύτερο εδάφιο της παραγράφου 2 του άρθρου 
47 του ν. 2218/1994 αντικαθίσταται ως εξής: 

"Στην ίδια επιτροπή προσβάλλονται και οι πράξεις 
των δημάρχων, προέδρων κοινοτήτων και των μονο¬ 
μελών οργάνων των Ν.Π.Δ.Δ. των δήμων και των κοι¬ 
νοτήτων για παράβαση νόμου μέσα σε δέκα (10) ημέρες 
αφότου οι πράξεις αυτές δημοσιεύθηκαν ή εάν δεν 
δημοσιεύονται, από την κοινοποίησή τους ή διαφορετικά 
αφότου έλαβε γνώση ο δημότης ή οποιοσδήποτε έχει 
έννομο συμφέρον". 

δ. Το δεύτερο και το τρίτο εδάφιο της παραγράφου 
6β' του άρθρου 4 του ν. 2240/1994 (ΦΕΚ 153 Α) 
αντικαθίστανται ως εξής: 

"Ολες οι πράξεις των δημοτικών και κοινοτικών συμ¬ 
βουλίων και λοιπών συλλογικών οργάνων των Ο.Τ.Α. 
πρώτου βαθμού και των νομικών τους προσώπων δη¬ 
μοσίου δικαίου αποστέλλονται στον Περιφερειακό Διευ¬ 
θυντή, μαζί με αντίγραφο του αποδεικτικού δημοσίευσης 
και με τα έγγραφα στοιχεία που είναι αναγκαία για τη 
νόμιμη έκδοσή τους, μέσα σε προθεσμία δέκα (10) 
ημερών από τη συνεδρίαση. Ο Περιφερειακός Διευθυ¬ 
ντής παραπέμπει, μέσα σε προθεσμία δεκαπέντε (15) 
ημερών από τη λήψη τους στην επιτροπή του άρθρου 
18, με τη σύνθεση που προβλέπεται στην παράγραφο 
4 του άρθρου 47 του ν. 2218/1994, τις πράξεις που 
θεωρεί αιτιολογημένα ότι δεν είναι νόμιμες". 

7. Στο άρθρο 46. του ν. 2218/1994 προστίθεται πα¬ 
ράγραφος με αριθμό 6, η οποία έχει ως εξής: 

"6. Οι νομαρχιακές αυτοδιοικήσεις, τα νομαρχιακά 
διαμερίσματα και τα νομικά τους πρόσωπα μπορούν να 
συνάπτουν προγραμματικές συμβάσεις, εφαρμοζομένων 
αναλόγως των διατάξεων του άρθρου 28 του π.δ/τος 
323/1989". 


Άρθρο 20 

Ι.α. Στο άρθρο 31 του ν. 2218/1994 (ΦΕΚ 90 Α ) 
προστίθεται παράγραφος με αριθμό 11, η οποία έχει 
ως εξής: 

"11. Με απόφαση της αρμόδιας νομαρχιακής επιτρο¬ 
πής είναι δυνατή η ανάθεση της νομικής υπηρεσίας και 
της δικαστικής εκπροσώπησης της αντίστοιχης νομαρ¬ 
χιακής αυτοδιοίκησης, για το σύνολο ή μέρος των 
νομικών υπηρεσιών και των δικαστικών υποθέσεών της, 
στο Νομικό Συμβούλιο του Κράτους, προς διεξαγωγή 
τους από τα δικαστικά γραφεία αυτού, που λειτουργούν 
στις ίδιες νομαρχιακές αυτοδιοικήσεις". 

β. Το τελευταίο εδάφιο της παραγράφου 2 του άρθρου 
39 του ν. 2218/1994 αντικαθίσταται, ως ακολούθως: 

"Από της καταργήσεως των ανωτέρω υπηρεσιών οι 
νομαρχιακές αυτοδιοικήσεις υπεισέρχονται αυτοδικαίως 
σε όλα τα δικαιώματα και τις υποχρεώσεις του Δημοσίου 
που προήλθαν από την άσκηση των αρμοδιοτήτων των 
καταργούμενων υπηρεσιών. Στην έννοια των δικαιωμά¬ 
των δεν περιλαμβάνονται τα έσοδα από φόρους, τέλη 
και εισφορές, τα οποία εισπράττονται υπέρ του Δημο¬ 
σίου, Ν.Π.Δ.Δ. ή για λογαριασμό τρίτων. Εκκρεμείς 
σχετικές δίκες συνεχίζονται και μετά τη δημοσίευση 
του οργανισμού εσωτερικής υπηρεσίας των νομαρχιακών 
αυτοδιοικήσεων από το Δημόσιο, μέχρι την αμετάκλητη 
περάτωσή τους". 

2. Η παράγραφος 1 του άρθρου 17 του ν. 2218/1994 
(ΦΕΚ 90 Α'), όπως τροποποιήθηκε με την παράγραφο 
14 του άρθρου 13 του ν. 2307/1995 (ΦΕΚ 113 Α') 
αντικαθίσταται από τότε που ίσχυσε ως εξής: 

"1. Το αξίωμα του νομάρχη και των προέδρων των 
νομαρχιακών αυτοδιοικήσεων και των Ν.Ε. και του Ν.Σ. 
είναι τιμητικό και άμισθο. Στο νομάρχη καταβάλλονται 
μηνιαίως, για όσο χρόνο έχει την ιδιότητα αυτή, έξοδα 
παράστασης το ύψος των οποίων καθορίζεται με κοινή 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών. 

Στους προέδρους των Ν.Ε. καταβάλλεται το ήμισυ 
των εξόδων παράστασης του νομάρχη. Στον πρόεδρο 
του Ν.Σ. καταβάλλεται το 1/5 των εξόδων παράστασης 
του νομάρχη, πέραν της αποζημίωσης για συμμετοχή 
του στις συνεδριάσεις του οργάνου αυτού, που προ- 
βλέπεται στην παρ. 4 του άρθρου αυτού. Στους επάρ- 
χους καταβάλλονται τα εβδομήντα εκατοστά (70%) των 
εξόδων παράστασης του νομάρχη. 

Νομάρχες και πρόεδροι των νομαρχιακών αυτοδιοι¬ 
κήσεων και των Ν.Ε. που έχουν και την ιδιότητα υπαλ¬ 
λήλου του δημόσιου τομέα, όπως αυτός προσδιορίζεται 
με τις διατάξεις της παρ. 6 του άρθρου 1 του ν. 
1256/1982. (ΦΕΚ 65 Α') δύναται να επιλέγουν πς απο¬ 
δοχές της θέσης από την οποία προέρχονται ή τα 
έξοδα παράστασης της θέσης στην οποία υπηρετούν. 

Πρόεδροι Ν.Ε. που επιλέγουν πς αποδοχές της θέσης 
από την οποία προέρχονται, λαμβάνουν τα δεκάξι ε¬ 
κατοστά (16%) των εξόδων παράστασης του νομάρχη, 
όταν οι εν λόγω πρόεδροι διαμένουν σε απόσταση 
πέραν των 100 χιλιομέτρων από την έδρα της νομαρ¬ 
χιακής αυτοδιοίκησης ή στις νησιώτικες περιοχές αν 
διαμένουν σε άλλο νησί λαμβάνουν τα τριάντα εκατοστά 
(30%) των ως άνω εξόδων. 

Νομάρχες και πρόεδροι των νομαρχιακών αυτοδιοι¬ 
κήσεων και των Ν.Ε. που έχουν και την ιδιότητα του 
συνταξιούχου του δημόσιου τομέα του άρθρου 1 παρ. 

6 του ν. 1256/1982 (ΦΕΚ 65 Α') λαμβάνουν παράλληλα 
με τη σύνταξή τους και τα έξοδα παράστασης της 
θέσης τους με τον περιορισμό του άρθρου 4 του ν. 
2303/1995 (ΦΕΚ 80 Α'). 

Ποσά που τυχόν καταβλήθηκαν στους ανωτέρω και 
από τη θέση τους, μέχρι την έναρξη της ισχύος του 
παρόντος, παράλληλα με τα έξοδα παράστασης από 
πς νομαρχιακές αυτοδιοικήσεις, δεν αναζητούνταΓ. 

3. Από το συνολικό ποσό των παραβόλων, που κα¬ 
τατίθενται για την έκδοση και ανανέωση διαβατηρίων, 
ποσό χιλίων τριακοσίων εκατομμυρίων δραχμών (1 300. 
000.000) ετησίως μεταφέρεται σε ειδικό έντοκο λογα¬ 
ριασμό που τηρείται σε αναγνωρισμένη τράπεζα με την 
ονομασία "Δικαιώματα υπαλλήλων ΥΠ.ΕΣ. για εργασίες 
υπέρ τρίτων" και διατίθεται ως κίνητρο παραγωγικότητας 
και αποδοτικότητας στους υπαλλήλους του πρώην Υ¬ 
πουργείου Εσωτερικών και στους υπαλλήλους των νο¬ 
μαρχιακών ταμείων που υπηρετούσαν πριν την κατάρ¬ 
γησή τους. Το ποσό αυτό μπορεί να αναπροσαρμόζεται 
με κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών. 

Οι προϋποθέσεις, τα κριτήρια ποσοτικής και ποιοτικής 
απόδοσης και ο τρόπος καταβολής του κινήτρου αυτού 
στους δικαιούχους, ο τρόπος διαχείρισης του λογαρια¬ 
σμού και κάθε άλλη αναγκαία λεπτομέρεια για την 
εφαρμογή των διατάξεων του άρθρου αυτού, καθορί¬ 
ζονται με κοινές αποφάσεις των Υπουργών Εσωτερικών, 
Δημόσιας Διοίκησης και Αποκέντρωσης και Οικονομικών. 

Με όμοιες αποφάσεις μπορεί να αναπροσαρμόζεται 
το ποσό των παραβόλων, που απαιτούνται για την 
έκδοση και ανανέωση των διαβατηρίων. 

Το κίνητρο του πρώτου εδαφίου της παραγράφου 
αυτής διατηρείται υπέρ των υπαλλήλων του πρώην 
Υπουργείου Εσωτερικών και των υπαλλήλων των νο¬ 
μαρχιακών ταμείων που υπηρετούσαν πριν την κατάρ¬ 
γησή τους και σε περίπτωση μεταφοράς τους με με¬ 
τάθεση, απόσπαση ή μετάταξη στις νομαρχιακές αυτο¬ 
διοικήσεις, περιφέρειες ή περιφερειακές διοικήσεις. 

Άρθρο 21 

Το ποσοστό του συνολικού ποσού των τακτικών 
εσόδων του Κρατικού Προϋπολογισμού που διατίθεται 
για την οικονομική ενίσχυση των πολιτικών κομμάτων 
και καθορίζεται στην παρ. 2 του άρθρου 1 του ν. 
1443/.1984 (ΦΕΚ 73 Α) σε ένα τοις χιλίοις (0.001) 
αυξάνεται από 1ης Ιανουάριου του έτους 1996 σε 
δεκατρία τοις δεκάκις χιλίοις (0,0013). 

Άρθρο 22 

Στο άρθρο 1 του ν. 890/1979 προστίθενται παρά¬ 
γραφοι 4, 5, 6 ως εξής: 

"4 Η ΔΕΥΑΜΒ δύναται να μελετά και να κατασκευάζει 
υδροηλεκτρικούς σταθμούς (Υ.Σ.) ισχύος μέχρι 5 Μ\Λ/ 


εκμεταλλευόμενη την ενέργεια των υδάτων που δια¬ 
χειρίζεται σύμφωνα με την υπάρχουσα νομοθεσία (ν. 
2244/1994, ν. 1739/1987 και τις εκτελεστικές τους 
πράξεις). Να συμμετέχει και να λειτουργεί τους υδροη¬ 
λεκτρικούς σταθμούς (Υ.Σ.) η ίδια ή σε αμιγή δημοτική 
επιχείρηση. 

5. Η ΔΕΥΑΜΒ δύναται να αναλαμβάνει τη μελέτη, 
κατασκευή, διοίκηση και επίβλεψη έργων που αφορούν 
τη διανομή φυσικού αερίου μέσα στα όριά της στα 
πλαίσια ειδικών συμβάσεων, που θα συνάπτει είτε με 
τη Δημόσια Επιχείρηση Αερίου Δ.ΕΠ.Α. Α.Ε. είτε με την 
Εταιρεία Διανομής Αερίου Κεντρικής Ελλάδας (Ε.Δ.Α. 
Κεντρικής Ελλάδας). 

6. Η ΔΕΥΑΜΒ δύναται να αναλάβει την αρμοδιότητα 
ελέγχου της αερορύπανσης στη μειζονα περιοχή του 
Βόλου, σύμφωνα με την υπάρχουσα νομοθεσία και πς 
κανονιστικές διατάξεις" 

Άρθρο 23 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 11 Οκτωβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ 

ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Α. ΚΡΕΜΑΣΤΙΝΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛ1ΩΤΗΣ 

ΕΜΠΟΡΙΟΥ 

ΝΙΚ. ΑΚΡΓΓΙΔΗΣ 

Ο ΑΝΑΠΛΗΡΩΤΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΝ. ΓΕΙΤΟΝΑΣ 

θεωρήθηκε και τέθηκε η Μεγάλη Σφραγίδα του Κράτους. 

Αθήνα, 11 Οκτωβρίου 1995 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΟ. Α. ΠΟΤΤΑΚΗΣ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 

ΓΕΩΡΓΙΑΣ 

θ. ΣΤΑΘΗΣ 

ΠΟΛΙΤΙΣΜΟΥ 

Αθ. ΜΙΚΡΟΥΤΣΙΚΟΣ 

ΔΗΜΟΣΙΑΣ ΤΑΞΗΣ 

ΙΟΣ. ΒΑΛΥΡΑΚΗΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΑΝ.ΠΕΠΟΝΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ε. ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







